CELEX: 22014D0027
Language: sl
Date: 2014-02-14 00:00:00
Title: Sklep Skupnega odbora EGP št. 27/2014 z dne 14. februarja 2014 o spremembi Priloge XIII (Promet) k Sporazumu EGP

17.7.2014   
            
            
               SL
            
            
               Uradni list Evropske unije
            
            
               L 211/36
            
         SKLEP SKUPNEGA ODBORA EGP
   št. 27/2014
   z dne 14. februarja 2014
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 628/2013 z dne 28. junija 2013 o načinu dela Evropske agencije za varnost v letalstvu pri izvajanju inšpekcijskih pregledov standardiziranja in spremljanju uporabe predpisov Uredbe (ES) št. 216/2008 Evropskega parlamenta in Sveta ter o razveljavitvi Uredbe Komisije (ES) št. 736/2006 (1) je treba vključiti v Sporazum EGP.
            
         
               (2)
            
            
               Izvedbena uredba (EU) št. 628/2013 razveljavlja Uredbo Komisije (ES) št. 736/2006 (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 66qa (Uredba Komisije (ES) št. 736/2006) Priloge XIII k Sporazumu EGP se nadomesti z naslednjim:
   „32013 R 0628: Izvedbena uredba Komisije (EU) št. 628/2013 z dne 28. junija 2013 o načinu dela Evropske agencije za varnost v letalstvu pri izvajanju inšpekcijskih pregledov standardiziranja in spremljanju uporabe predpisov Uredbe (ES) št. 216/2008 Evropskega parlamenta in Sveta ter o razveljavitvi Uredbe Komisije (ES) št. 736/2006 (UL L 179, 29.6.2013, str. 46).
   Za namene tega sporazuma se določbe Uredbe uporabljajo z naslednjimi prilagoditvami:
   
               (a)
            
            
               V členih 8(1) in (4), 9(1), 10(1)(c), 16(6) in (7), 17(4)(e) in (6), 19(3), 22(3)(b) in (4) ter 23, se, kar zadeva države Efte, beseda 'Komisij[a]' nadomesti z besedami 'Nadzorni organ Efte' v ustreznem sklonu.
            
         
               (b)
            
            
               V členu 21(1) se za besedama 'sporazuma Unije' doda 'ali sporazuma med državami Efte in tretjo državo', za 'Uredbe (ES) št. 216/2008' pa ''kakor je bila prilagojena za namene Sporazuma EGP'.
            
         
               (c)
            
            
               V členu 21(2) se za besedami ‚med Unijo in ICAO‘ doda ‚ali morebitnega prihodnjega memoranduma o sodelovanju med državo Efte in ICAO‘.“
            
         Člen 2
   Besedilo Izvedbene uredbe (EU) št. 628/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 15. februarja 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 14. februarja 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 179, 29.6.2013, str. 46.
   
      (2)  UL L 129, 17.5.2006, str. 10.
   
      (3)  Navedena ni nobena ustavna zahteva.